**2019. gada 9. novembrī DVF Londonas namā, 72 Queensborough Terrace, London W2 3SH**

Šis pirmais pasākums būs veltīts diasporā aktīvajām sievietēm, kuras papildus ikdienas rūpēm un profesionālajai dzīvei uzņemas aktīvu sabiedrisko dzīvi ar mērķi stiprināt un satuvināt sabiedrību. Diasporas Sieviešu konference aptvers diskusijas par diasporas aktīvo sieviešu pieredzi un atziņām, izaicinājumiem un motivāciju, integrāciju un ieguvums gan personīgi gan kolektīvi.

**Programma:**

PROGRAMMAS KĀRTIBA UN LAIKI VAR MAINĪTIES

Būs loterija un līdzekļi tiks ziedoti Skalbes Centram

10.00 Atklāšana, uzrunas, prezentācija.

10.30 "Augsti kvalificētas emigrantes no Latvijas: karjeras veidošanas pieredze ārvalstīs. Pētījumā balstīti secinājumi". Latvijas Universitāte. Inese Šūpule Dr.Sc.coc., pētniece, LU Filozofijas un sociologijas institūts

11.00 Domgrupas.

Diasporas aktīvās sievietes. Darbības plusi un mīnusi, pieredzes un atziņu gūšana.

Studentu/jauniešu diskusiju domgrupa. Diasporas jauniešu aktualitātes

Dzimtā Valoda un kultūra

12.30 “Sieviete Diplomātiskajā dienestā. Veiksmes stāsts”. Katarina Plātere, Latvijas vēstniecības Apvienotajā Karalistē vadītājas vietniece.

Pusdienas.

14.00 Nodarbinātības Valsts Aģentūra. Par NVA. Darba tirgus Latvijā. Sadarbība ar diasporu - projektu iespējas. Sieviešu nodarbinātibas iespējas. Remigrācija.

14.30 Latvijas Investiciju un Attīstibas Agentūra. Reinis Āzis. Magnetic Latvia:ekonomiskais pārskats un sadarbības iespējas

15.00 Vardarbība ģimenē, tās divas puses. Diasporas un Latvijas pieredzes. Marija Ābeltiņa, psiholoģe, KBT psihoterapeite-Skalbes centrs.

Latvijas Vēstniecība Lielbritānijā. Katarīna Plātere. Lielbritānijas pieredze un kur meklēt palīdzību.

16.00 Labdarības loma diasporas kopienā. Daniela Utāne - Giving for Latvia.

17.00 Noslēgums

Darba grupas un diskusijas, prezentācijas un interesantas pieredzes un atziņu gūšana.

Registrēties šeit: <https://www.eventbrite.co.uk/e/79963187045>

Pusdienas varēs iegādāties iepriekš piesakoties, cena £10. Kafija, tēja visas dienas garumā

Interesentus, kas vēlas dalīties ar pieredzi un atzinumiem, lūdzu pieteikties [info@daugavasvanagi.co.uk](mailto:info@daugavasvanagi.co.uk) piesakot savu kandidatūru vai tieši pie domgrupu vadītājiem. Visām kandidātēm, kas vēlas piedalīties domgrupās un dalīties ar savu pieredzi, iesniegt nelielu aprakstu par sevi īsā formā.

Aicinām sponsorus! Lūdzam izmantot iespēju pasākumā reklamēt savu biznesu (izlikt reklāmas plakatus) pretī piedāvājot ziedojumus £30 apmerā un/vai pakalpojumu/produkciju.

Pasākumu fotogrāfijās iemūžinās Ineta Līdace.

Lielbritānijas diasporā darbojas desmitiem aktīvu, entuziastisku, idejām bagātu sieviešu satuvinot tautiešus no dažādiem dzīves gājumiem. Tie ir pratināt augstu potenciālu, kas rada un pielieto dzīves un profesionālajā laukā iegūtas zināšanas un prasmes, lai risinātu dažāda rakstura jautājumus, sākot no latviskās identitātes un kultūras jautājumiem, remigracijas, līdz uzņēmēju un profesionālo interešu pārstāvībai. Esot prom no Latvijas viņas iegulda savu laiku, intelektuālo potenciālu, radot aizvien jaunus projektus un pasākumus un iesaistot visu plašo latviešu sabiedrību Lielbritānijā.

Līdz šim intelektuālais potenciāls netiek apzināts un izmantots pietiekoši Latvijas labā. Visbiežāk šie projekti tiek veidoti ar lielu pašatdevi un entuziasmu taču paši projektu vadītāji paliek bez uzmanības kaut gan sabiedrības labā veic lielu ieguldījumu par to nesaņemot atlīdzību.

Lai arī dažādos Lielbritānijas novados ir izveidotas un turpina veidoties arvien jaunas biedrības un organizācijas, nav tāda pasākuma Lielbritānijā, kas izceltu un vienotu šo milzīgo potenciālu, ko var izmantot Latvijas un latvietības stiprināšanai ilgtermiņā. Šāds pasākums var vienot radošākos prātus pasaulē un ļautu uzturēt ciešākus kontaktus ar citiem latviešu organizāciju vadītajiem, visbiežāk esot sievietēm. Lielbritānijā trūkst vienojošas platformas, kas savestu kopā Latvijas izcelsmes komūnu vadītājus, dotu telpu domapmaiņai, sadarbības iespēju apzināšanai gan savstarpēji gan ar kolēģiem un dažādiem sadarbības partneriem un citām, valstiskām un nevalstiskām organizācijām.

Šis pirmais pasākums būs veltīts diasporas aktīvajām sievietēm, kas bieži vien papildus ikdienas rūpēm un profesionālajai dzīvei (maizes darbam) uzņemas aktīvu sabiedrisko dzīvi ar mērķi sabiedrības stiprināšanai un un saturēšanai.

Diasporas sieviete. Ko mēs par viņam zinām? Kas viņa ir un kādēļ uzņemas papildus lomas sabiedrības labuma celšanai.

1. Atšķirības starp sieviešu lomu un atšķirīgas pieredzes Lielbritānijā un Latvijā.
2. Sieviete, kā latviešu sabiedrības un ģimenes būvētājs un latvietības sargātāja diasporas apstākļos
3. Praktiskā palīdzība un ieteikumi, vai tas būtu biznesā, sakara ar Brexit, bērnu audzināšana, sociālā aizsardzība

Kādēļ viņas uzņemas šādu atbildību vienot tautiešus kopējos pasākumos, rīko projektus un ziedo savu personīgo laiku, ko viņa no tā iegūst, izceļot

* Kāds ir viņas uzdevums sabiedrībā
* Diasporas sieviešu dzīves stāsti
* Diasporas aktivitātes
* Personīgie uzdevumi un zaudējumi

Šim projektam ir 5 galvenie merki

1. Apzināt latviešu aktīvākos diasporas dalībniekus, kas darbojas Lielbritānijā un citur pasaulē,
2. Radīt platformu diasporas komūnu vadītāju un aktīvāko diasporas dalībnieku atpazīšanai, viņu ieguldījuma novērtēšanai, savstarpēji ideju diskusijām, prezentēšanai un realizēšanai, solidaritātes veicināšanai un latvisko vērtību saglabāšanai
3. Iedvesmot un motivēt latviešu diasporu pasaulē ar reāliem stāstiem, idejām un pozitīvas sadarbības piemēriem;
4. Veicināt saikni un sadarbību starp komūnu un plašāku auditoriju radot pozitīvu motivējošu atmosfēru un laužot iesīkstējušos stereotipus sabiedrībā
5. Rosināt diskusiju starp diasporas aktīvistiem un valsts pārvaldes pārstāvjiem par praktisku un mērķtiecīgu sabiedrības iesaisti Latvijas attīstības jautājumu risināšanā (remigrācijā, nodarbinātībā, ārzemes iegūto zināšanu un pieredzes pārnese, latviešu valodas saglabāšana un apmācības un citas visdažādākas tēmas

Ilgtermiņa mērķis - ikgadēja tikšanās vieta kopienu vadītajiem Lielbritānijā dažādu sabiedrības mērķu izcelšanai un jaunu iniciatīvu radīšanai.